CELEX: 62020TN0050
Language: hu
Date: 2020-01-29 00:00:00
Title: T-50/20. sz. ügy: 2020. január 29-én benyújtott kereset – PNB Banka kontra EKB

6.4.2020   
            
            
               HU
            
            
               Az Európai Unió Hivatalos Lapja
            
            
               C 114/11
            
         
      2020. január 29-én benyújtott kereset – PNB Banka kontra EKB
      (T-50/20. sz. ügy)
      (2020/C 114/10)
      Az eljárás nyelve: angol
      
         Felek
      
      
         Felperes: PNB Banka AS (Riga, Lettország) (képviselő: O. Behrends ügyvéd)
      
         Alperes: Európai Központi Bank (EKB)
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg az EKB azon 2019. november 19-i határozatát, amelyben az EKB elutasította az arra irányuló kérelmet, hogy rendelje el a PNB Banka vagyonfelügyelőjének, hogy nyújtson hozzáférést a bankhoz, annak információihoz, a személyzethez és a forrásokhoz;
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes öt jogalapra hivatkozik.
      
                  1.
               
               
                  Az első, arra alapított jogalap, hogy az EKB tévesen vélte úgy, hogy a kérelem nem tartozik a hatáskörébe.
               
            
                  2.
               
               
                  A második, arra alapított jogalap, hogy az EKB megsértette a bank hatékony jogorvoslathoz való jogát.
               
            
                  3.
               
               
                  A harmadik, arra alapított jogalap, hogy a vitatott határozat megsértette a bank meghallgatáshoz való jogát.
               
            
                  4.
               
               
                  A negyedik, arra alapított jogalap, hogy az EKB megsértette a banknak a megfelelően indokolt határozathoz fűződő jogát.
               
            
                  5.
               
               
                  Az ötödik, arra alapított jogalap, hogy az EKB megsértette a nemo auditur elvét, mivel a vagyonfelügyelő kinevezése és a Banknak az igazgatótanács – mint annak jogi képviselője – általi képviseletébe való beavatkozás az EKB vétkes magatartásának tudható be.